CELEX: 32021D1287
Language: sk
Date: 2021-08-02 00:00:00
Title: Vykonávacie rozhodnutie Komisie (EÚ) 2021/1287 z 2. augusta 2021, ktorým sa odkladá dátum skončenia platnosti schválenia indoxakarbu na použitie v biocídnych výrobkoch typu 18 (Text s významom pre EHP)

3.8.2021   
               
               
                  SK
               
               
                  Úradný vestník Európskej únie
               
               
                  L 279/41
               
            
         VYKONÁVACIE ROZHODNUTIE KOMISIE (EÚ) 2021/1287
         z 2. augusta 2021,
         ktorým sa odkladá dátum skončenia platnosti schválenia indoxakarbu na použitie v biocídnych výrobkoch typu 18
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 14 ods. 5,
         po porade so Stálym výborom pre biocídne výrobky,
         keďže:
         
                     (1)
                  
                  
                     Účinná látka indoxakarb bola zaradená do prílohy I k smernici Európskeho parlamentu a Rady 98/8/ES (2) na použitie v biocídnych výrobkoch typu 18, a podľa článku 86 nariadenia (EÚ) č. 528/2012 sa preto považuje za schválenú podľa uvedeného nariadenia, ak sú splnené špecifikácie a podmienky stanovené v prílohe I k uvedenej smernici.
                  
               
                     (2)
                  
                  
                     V súlade s článkom 13 ods. 1 nariadenia (EÚ) č. 528/2012 bola 26. júna 2018 predložená žiadosť o obnovenie schválenia indoxakarbu na použitie v biocídnych výrobkoch typu 18.
                  
               
                     (3)
                  
                  
                     Hodnotiaci príslušný orgán Francúzska informoval 12. novembra 2018 Komisiu, že na základe jeho rozhodnutia podľa článku 14 ods. 1 nariadenia (EÚ) č. 528/2012 je potrebné úplné hodnotenie žiadosti. Podľa článku 8 ods. 1 uvedeného nariadenia má hodnotiaci príslušný orgán vykonať úplné hodnotenie žiadosti do 365 dní od jej validácie.
                  
               
                     (4)
                  
                  
                     Keďže príslušný orgán vykonáva úplné hodnotenie žiadosti, Európska chemická agentúra (ďalej len „agentúra“) má v súlade s článkom 14 ods. 3 nariadenia (EÚ) č. 528/2012 do 270 dní od prijatia odporúčania hodnotiaceho príslušného orgánu vypracovať stanovisko k obnoveniu schválenia účinnej látky a predložiť ho Komisii.
                  
               
                     (5)
                  
                  
                     Podľa vykonávacieho rozhodnutia (EÚ) 2019/1030 (3) bol dátum skončenia platnosti schválenia indoxakarbu na použitie v biocídnych výrobkoch typu 18 odložený na 30. júna 2022, aby sa poskytol dostatočný čas na preskúmanie žiadosti. Hodnotiaci príslušný orgán však toto preskúmanie ešte stále neukončil a nepredložil agentúre svoju hodnotiacu správu ani závery svojho hodnotenia.
                  
               
                     (6)
                  
                  
                     Hodnotiaci príslušný orgán 29. októbra 2020 požiadal žiadateľa, aby predložil dodatočné informácie na vykonanie hodnotenia v súlade s článkom 8 ods. 2 nariadenia (EÚ) č. 528/2012, a stanovil lehotu na predloženie týchto informácií do 30. septembra 2022.
                  
               
                     (7)
                  
                  
                     Z dôvodov, na ktoré žiadateľ nemá vplyv, sa tak platnosť schválenia indoxakarbu na použitie v biocídnych výrobkoch typu 18 pravdepodobne skončí pred prijatím rozhodnutia o obnovení schválenia. Preto je vhodné dátum skončenia platnosti schválenia indoxakarbu na použitie v biocídnych výrobkoch typu 18 odložiť o obdobie postačujúce na dokončenie preskúmania žiadosti.
                  
               
                     (8)
                  
                  
                     Vzhľadom na lehoty, ktoré má hodnotiaci príslušný orgán na dokončenie hodnotenia a agentúra na vypracovanie a predloženie svojho stanoviska, je vhodné odložiť dátum skončenia platnosti schválenia na 30. júna 2024.
                  
               
                     (9)
                  
                  
                     Bez ohľadu na dátum skončenia platnosti schválenia je indoxakarb naďalej schválený na použitie v biocídnych výrobkoch typu 18, ak sú splnené špecifikácie a podmienky stanovené v prílohe I k smernici 98/8/ES,
                  
               PRIJALA TOTO ROZHODNUTIE:
         
            Článok 1
            Dátum skončenia platnosti schválenia indoxakarbu na použitie v biocídnych výrobkoch typu 18 sa odkladá na 30. júna 2024.
         
         
            Článok 2
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            V Bruseli 2. augusta 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 167, 27.6.2012, s. 1.
         
            (2)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).
         
            (3)  Vykonávacie rozhodnutie Komisie (EÚ) 2019/1030 z 21. júna 2019, ktorým sa odkladá dátum skončenia platnosti schválenia indoxakarbu na použitie v biocídnych výrobkoch typu 18 (Ú. v. EÚ L 167, 24.6.2019, s. 32).